Φύλακες του Γαλαξία (soundtrack)

Το Guardians of the Galaxy: Awesome Mix Vol. 1 (Original Motion Picture Soundtrack) αποτελεί το soundtrack άλμπουμ της ταινίας Φύλακες του Γαλαξία των Marvel Studios. Περιέχει τα τραγούδια που εμπεριέχονται στην κασέτα του Πίτερ Κουίλ από την ταινία και κυκλοφόρησε από τη Hollywood Records στις 29 Ιουλίου 2014. Ένα ξεχωριστό άλμπουμ με τίτλο Guardians of the Galaxy (Original Score) το οποίο περιέχει τη μουσική επένδυση της ταινίας την οποία συνέθεσε ο Τάιλερ Μπέιτς, κυκλοφόρησε επίσης από τη Hollywood Records την ίδια μέρα, μαζί με μία deluxe έκδοση που περιλάμβανε και τα δύο άλμπουμ. Το πρώτο soundtrack άλμπουμ έφτασε στο νούμερο ένα των charts στο Αμερικανικό Billboard 200, γινόμενο το πρώτο soundtrack άλμπουμ στην ιστορία το οποίο αποτελείται εξ'ολοκλήρου από τραγούδια που είχαν κυκλοφορήσει στο παρελθόν και καταφέρνει να μπει σε αυτή τη λίστα.

Το άλμπουμ βρέθηκε στην κορυφή των καλύτερων soundtracks του Billboard για 11 συνεχείς εβδομάδες και 16 εβδομάδες συνολικά. Μέχρι τον Απρίλιο του 2017, πώλησε πάνω από 1.75 εκατομμύρια αντίτυπα μόνο στις Ηνωμένες Πολιτείες και πιστοποιήθηκε ως πλατινένιο από την RIAA. Το άλμπουμ ήταν το δεύτερο σε πωλήσεις soundtrack στις Ηνωμένες Πολιτείες για το 2014, πίσω μόνο από το soundtrack της ταινίας Ψυχρά κι Ανάποδα.

Υπόβαθρο
Τον Αύγουστο του 2013, ο σκηνοθέτης της ταινίας Τζέιμς Γκαν ανάρτησε στην προσωπική του σελίδα στο Facebook πως ο Τάιλερ Μπέιτς θα συνέθετε τη μουσική επένδυση της ταινίας. Ο Γκαν δήλωσε πως ο Μπέιτς θα συνέθετε πρώτα ένα κομμάτι της μουσικής έτσι ώστε να μπορεί να δημιουργήσει την ταινία πάνω στη μουσική και όχι το αντίθετο. Τον Φεβρουάριο του 2014,  ο Γκαν αποκάλυψε πως η ταινία θα ενσωματώσει τραγούδια από τις δεκαετίες 1960 και 1970, όπως το τραγούδι «Hooked on a Feeling», το οποίο θα βρισκόταν ανάμεσα σε άλλα στην κασέτα του Walkman του Κουίλ, το οποίο θα λειτουργεί για εκείνον ως τον τρόπο να παραμείνει συνδεδεμένος με τη Γη, το σπίτι του και την οικογένεια που έχασε. Τον Μάιο του 2014, ο Γκαν πρόσθεσε πως η χρήση των τραγουδιών από τις συγκεκριμένες δεκαετίες ήταν «πολιτιστικά σημεία αναφοράς» λέγοντας: «Κρατάει την ισορροπία καθ'όλη τη διάρκεια της ταινίας, μέσω ενός πράγματος που είναι πολύ μοναδικό, αλλά είναι επίσης εύκολα προσβάσιμο σε ανθρώπους της ίδιας εποχής. Η μουσική και τα γήινα πράγματα είναι μία από αυτές τις πινελιές που έχουμε για να μας θυμίζουν πως, ναι, [ο Κουίλ] είναι ένα πραγματικό άτομο από τον πλανήτη Γη και που είναι απλά σαν εσένα κι εμένα. Με εξαίρεση το ότι βρίσκεται σε αυτή τη μεγάλη περιπέτεια στο απώτερο διάστημα».

Guardians of the Galaxy: Awesome Mix Vol. 1 (Original Motion Picture Soundtrack)

Όλα τα τραγούδια–με εξαίρεση το «Spirit in the Sky», το οποίο ακούγεται στο τρέιλερ–συμπεριλαμβάνονται στην ταινία. Τα τραγούδια «Never Been to Spain», «Magic» και «Livin' Thing» των συγκροτημάτων Three Dog Night, Pilot και Electric Light Orchestra αντίστοιχα χρησιμοποιήθηκαν επίσης κατά τη διάρκεια των γυρισμάτων, ωστόσο οι σκηνές στις οποίες χρησιμοποιήθηκαν δεν συμπεριλήφθηκαν τελικά στην ταινία. Το «Wichita Lineman» του Γκλεν Κάμπελ και το «Mama Told Me (Not to Come)» των Three Dog Night αρχικά προορίζονταν να χρησιμοποιηθούν στην ταινία αντί του «Moonage Daydream». Επίσης, υπήρχαν σκέψεις και για τα «Fox on the Run» και «Surrender» των συγκροτημάτων The Sweet και Cheap Trick αντίστοιχα να συμπεριληφθούν στην ταινία. Και τα δύο συμπεριλήφθηκαν τελικά στο Awesome Mix Vol. 2 της ταινίας Φύλακες του Γαλαξία 2.

Λίστα κομματιών

Charts και πιστοποιήσεις
Μέχρι τον Αύγουστο του 2014, το Guardians of the Galaxy: Awesome Mix Vol. 1 έφτασε στην κορυφή των charts του Billboard 200, γινόμενο το πρώτο soundtrack άλμπουμ στην ιστορία το οποίο αποτελείται εξ'ολοκλήρου από τραγούδια που είχαν κυκλοφορήσει στο παρελθόν που κατάφερε να μπει σε αυτή τη λίστα. Μέχρι τον Σεπτέμβριο του 2014, ήταν το δεύτερο σε πωλήσεις soundtrack άλμπουμ στις Ηνωμένες Πολιτείες (πίσω από το soundtrack της ταινίας Ψυχρά κι Ανάποδα), έχοντας πωλήσει 426000 αντίτυπα μέχρι εκείνη τη στιγμή. Το άλμπουμ ήταν επίσης το δεύτερο soundtrack που κυκλοφόρησε εκείνη τη χρονιά από τη Disney Music Group (επίσης μετά από αυτό της ταινίας Ψυχρά κι Ανάποδα) που έφτασε στην κορυφή του προαναφερθέν chart.

Οκτώ εβδομάδες μετά την κυκλοφορία του, το άλμπουμ πιστοποιήθηκε από την Ένωση Βιομηχανίας Καταγραφής της Αμερικής (RIAA) ως χρυσό. Μία αποκλειστική έκδοση LP βινυλίου του soundtrack κυκλοφόρησε στις 16 Σεπτεμβρίου 2014. Στις 28 Νοεμβρίου 2014, το soundtrack κυκλοφόρησε σε περιορισμένη έκδοση κασέτας, αποκλειστικά για τους συμμετέχοντες στην Record Store Day, που έλαβε χώρα κατά τη Black Friday εκείνης της χρονιάς, και αποτελεί την πρώτη κασέτα που κυκλοφόρησε από τη Disney Music Group από το 2003, όταν κυκλοφόρησε το Classic Disney: 60 Years of Musical Magic. Το soundtrack ήταν το πέμπτο σε πωλήσεις άλμπουμ του 2014, πουλώντας συνολικά 898000 αντίτυπα εκείνη τη χρονιά.

Τον Ιανουάριο του 2015, η RIAA πιστοποίησε το άλμπουμ ως πλατινένιο. Πώλησε στις Ηνωμένες Πολιτείες 1.75 εκατομμύρια αντίτυπα, με τα 11000 αντίτυπα να προέρχονται από πωλήσεις κασετών. Στη διεθνή αγορά, το Guardians of the Galaxy: Awesome Mix Vol. 1 πώλησε πάνω από 2.5 εκατομμύρια αντίτυπα μέσα στο 2014.

Charts
ΈτοςChartsΥψηλότερηΘέση2014 Αυστραλία (ARIA) 2 Βέλγιο (Ultratop Flanders)18 Βέλγιο (Ultratop Wallonia)23 Καναδάς1 Δανία (Hitlisten) 5 Ολλανδία (Album Top 100) 27 Γαλλία (SNEP) 46 Ουγγαρία (MAHASZ) 11 Ιταλία2 Νέα Ζηλανδία (RMNZ) 7 Ισπανία (PROMUSICAE) 28 Ελβετία (Schweizer Hitparade) 19 Ηνωμένο Βασίλειο2 ΗΠΑ Billboard 2001 ΗΠΑ Billboard Top Soundtracks1 ΗΠΑ Billboard Top Rock Albums1 ΗΠΑ Billboard Top Digital Albums12019 ΗΠΑ Rolling Stone Top 20033

Τέλος του χρόνου charts
ΈτοςChartsΘέση 2014 Αυστραλία (ARIA) 22 2015 Αυστραλία (ARIA) 36 Νέα Ζηλανδία 48 2017 Αυστραλία (ARIA) 18 Αυστρία (Ö3 Austria) 37 2018 Αυστραλία (ARIA) 24 Αυστραλία (Ö3 Austria) 48 2019 Αυστραλία (ARIA) 56 Βέλγιο (Ultratop Flanders) 113 Βέλγιο (Ultratop Wallonia) 197

Τέλος δεκαετίας charts
ΈτοςChartsΘέση 2010-2019 Αυστραλία (ARIA) 44 ΗΠΑ Billboard 200 78

Πιστοποιήσεις
ΠεριοχήΔιακρίσειςΠωλήσεις Αυστραλία (ARIA) 2x Πλατινένιο 140,000^ Αυστρία (IFPI Austria) Πλατινένιο 15,000* Καναδάς (Music Canada) Πλατινένιο 80,000^ Γερμανία (BVMI)  Πλατινένιο 200,000^ Νέα Ζηλανδία (RMNZ) Χρυσό 7,500^ Ηνωμένο Βασίλειο (BPI) Επιλέξτε albums στο πεδίο format και platinum στο πεδίο certification. Γράψτε Guardians of the Galaxy στο πεδίοSearch BPI Awards και πατήστε enter Πλατινένιο 300,000^ Ηνωμένες Πολιτείες (RIAA) Πλατινένιο 2,140,000 Παγκόσμια (IFPI) — 2,500,000

Guardians of the Galaxy (Original Score)

Παραπομπές

Κατηγορία:Άλμπουμ του 2014
Κατηγορία:Soundtracks της Δεύτερης Φάσης του Κινηματογραφικού Σύμπαντος της Marvel
Κατηγορία:Φύλακες του Γαλαξία (σειρά ταινιών)